Πολυγλωσσικές πρακτικές που ευνοούν την ιδιοποίηση των γλωσσών από την πρώιμη παιδική ηλικία σε πολύγλωσσα κοινά και περιβάλλοντα: προκλήσεις και προοπτικές για την ανάπτυξη της πολυγλωσσικής δεξιότητας
Creators: name: Ευθυμιάδου, Δέσποινα Ιωάννη
Publisher: name: Aristotle University of Thessaloniki
Year: 2022
Subjects: Πολυγλωσσικές πρακτικές
Πρώιμη πολυγλωσσική ιδιοποίηση
Πολυγλωσσική δεξιότητα
Plurilingual practices
Early plurilingual appropriation
Plurilingual competence

description: Σκοπός της παρούσας έρευνας είναι η διερεύνηση των πολυγλωσσικών πρακτικών που εφαρμόστηκαν από γονείς πολύγλωσσων οικογενειών στα παιδιά τους, με απώτερο σκοπό την πολυγλωσσική τους ιδιοποίηση από την πρώιμη παιδική τους ηλικία. Η έρευνα πραγματοποιήθηκε με ποιοτικά δεδομένα, μέσω ημιδομημένων συνεντεύξεων σε συνολικά 11 γονείς οικογενειών διαφορετικών περιπτώσεων και τα στοιχεία που συλλέχθηκαν αφορούσαν το κοινωνιογλωσσικό προφίλ των οικογενειών, τις γλώσσες τόσο των ίδιων όσο και των παιδιών τους καθώς και τις πολυγλωσσικές πρακτικές που ακολούθησαν. Επιπλέον, αναζητήθηκαν τα οφέλη των πρακτικών αυτών, παροντικά αλλά και μελλοντικά, οι δυσκολίες που προέκυψαν κατά τη διάρκεια της διαδικασίας της πολυγλωσσικής ιδιοποίησης των παιδιών αλλά και οι προσπάθειες υπέρβασής τους. Έπειτα από την ολοκλήρωση των διαδικτυακών συνεντεύξεων ακολούθησε μετεγγραφή και παρουσίαση των δεδομένων. Έχοντας ως θεωρητικό υπόβαθρο την πολυγλωσσία, την πρώιμη πολυγλωσσική ιδιοποίηση, την πολυγλωσσική δεξιότητα αλλά και τα πλεονεκτήματα τα οποία προσφέρονται κυρίως στις μικρές ηλικίες, αναζητήθηκαν απαντήσεις στα ερωτήματα περί επιλογής των συγκεκριμένων πρακτικών αλλά και των λόγων για τους οποίους οι ίδιοι οι γονείς θεώρησαν αποτελεσματικές τις πρακτικές, κατά πόσο δηλαδή αυτές συνέβαλαν στην πρώιμη εκμάθηση ή κατάκτηση των γλωσσών από τα παιδιά. Από τα ευρήματα της έρευνας προέκυψε πως οι γονείς, όντας και οι ίδιοι πολύγλωσσοι στην πλειοψηφία τους, είχαν συνείδηση της θετικής επίδρασης της πολυγλωσσίας στα παιδιά και κατάφεραν να την αναπτύξουν μέσω απλών πρακτικών (καθημερινή ομιλία και επικοινωνία σε διαφορετικές γλώσσες, παρακολούθηση τηλεοπτικών προγραμμάτων, διάβασμα βιβλίων και παραμυθιών, τήρηση ρουτίνας κ.ά.), χωρίς πιέσεις, αλλά αντίθετα σεβόμενοι τις αντοχές και τα όρια των παιδιών. Σύμφωνα με τους γονείς, τα οφέλη της πολυγλωσσίας των παιδιών τους δεν περιορίστηκαν αποκλειστικά στις επιπλέον γνώσεις και στην απόκτηση πτυχίων και καλύτερων θέσεων εργασίας, αλλά επιπλέον στην ανάγκη των παιδιών για ανακάλυψη περαιτέρω γλωσσών καθώς και στη δημιουργία μελλοντικών πολιτών οι οποίοι θα δέχονται οτιδήποτε διαφορετικό με ανεκτικότητα, κατανόηση και σεβασμό.
description: The purpose of this study is to investigate the plurilingual practices applied by parents of plurilingual families to their children, with the ultimate goal of attaining plurilingual mastery from early childhood. The research was conducted with qualitative data, through semi-structured interviews with a total of 11 parents of families, which represent different cases, and the data collected were related to the sociolinguistic profile of the families, the languages of both parents and their children, as well as the plurilingual practices that they followed. In addition, the benefits of these practices were sought, both for the present and the future, the difficulties that arose during the process of the plurilingual appropriation of the children and the efforts to overcome those difficulties. After the completion of the online interviews, the data were transcribed and presented. Having the plurilingualism, the early plurilingual appropriation, the plurilingual skills, as well as the advantages that they offer mainly to the young ones as a theoretical background, answers were sought to the questions about not only the choice of these specific practices but also the reasons why the parents themselves considered the practices effective, as to whether they contributed to the early learning or acquisition of languages by their children. The findings of the research showed that the parents, being plurilingual themselves in the majority, were aware of the positive effect of plurilingualism on children and managed to develop it through simple practices (daily speech and communication in different languages, watching TV programs, reading books and fairy tales, keeping a routine, etc.), without pressure, but on the contrary by respecting the strengths and limits of the children. According to the parents, the benefits of their children's plurilingualism were not just limited to the additional knowledge and the acquisition of degrees and better employment, but also to the need of the children to discover more languages as well as to create future citizens who will accept anything different with tolerance, understanding and respect.